KUMITAT PERMANENTI DWAR L-AMBJENT U L-IPPJANAR TAL-IŻVILUPP

IL-ĦDAX-IL PARLAMENT

Laqgħa Nru. 2

It-Tnejn, 14 ta' Frar, 2011

Stampat fl-Uffiċċju ta' l-Iskrivan

Il-Minuti tal-laqgħa Nru. 1 li saret fl-1 ta' Frar 2011, ġew konfermati.

THE CHAIRMAN (Onor. Jesmond Mugliett): Ninforma lill-Kumitat li kif kien miftiehem fl-ewwel seduta tat-Tlieta 8 ta' Frar, 2011 jien irrapportajt progress fil-Kamra, fis-sens li l-mozzjoni numru 202 kif emendata kienet ġiet approvata mill-Kumitat unanimament.

Fil-fatt din il-mozzjoni u l-emenda għaliha jinsabu fuq l-aġenda tal-Kamra tas-seduta tal-lum u fil-fatt tressqet.

Għal-laqgħa tal-lum ġew mistiedna Dr. Ian Stafrace u l-Perit Alex Borg u jekk m'hawnx oġġezzjoni se nistedinhom jiġu madwar il-mejda biex jieħdu sehem fid-diskussjoni.

DISKUSSJONI DWAR ŻEWĠ ABBOZZI TA' AVVIŻI LEGALI:

THE CHAIRMAN: Għalkemm diġà tqassmet kopja ta' dawn id-dokumenti lill-Membri, se nibda billi formalment nippreżenta lill-Kumitat kopja ta' dawn iż-żewġ abbozzi tal-avviż legali li se jkunu l-bażi tad-diskussjoni tagħna.

Id-diskussjoni tal-lum se tkun waħda open ended u naħseb li din id-diskussjoni hija iktar dwar feedback milli biex nieħdu pożizzjoni formali.

Kważi kważi kont qed nimmaġina li mhux bilfors illum nagħtu l-pożizzjoni tagħna, nitkellmu imbagħad forsi nagħmlu laqgħa oħra biex kulħadd ikollu ċans jixtarr dak li jkun intqal u wara li jagħtuna l-ispjegazzjoni u nkunu qrajniha fid-dettall, nirregolaw ruħna fuq il-laqgħa li jmiss.

Dr. Ian Stafrace nibdew mill-Avviż Legali dwar id-Daily Penalty Regulations, 2011.

DR. IAN STAFRACE (Awtorità Maltija għall-Ippjanar tal-Iżvilupp): Mr Chairman, li se nagħmlu hu li l-Perit Borg se jidħol fid-dettalji tad-daily penalties u jiena se nidħol fid-dettalji tax-schedule of penalties, però just by way of introduction dawn iż-żewġ legal notices joħorġu sew mill-att il-ġdid u kien hemm riferenza għalihom fl-att l-antik dwar l-ippjanar.

Il-kunċett tad-daily fines taħt l-att l-antik dwar l-ippjanar kien jeżisti fil-liġi, però qatt ma ġiet enacted legal notice biex dak il-provvediment fir-realtà jibda jiġi implimentat.

Barra minn hekk, dak li ġara hu li bejn il-liġi l-ġdida u l-liġi l-antika huwa li żdied il-massimu ta' kemm setgħet tkun id-daily fine, qabel kienet l-ekwivalenti ta' Lm5 il-major daily fine u fil-liġi l-ġdida telgħet sa €50 u l-legal notice tad-daily fines qiegħda fil-fatt timplimenta dak li l-enabling act daħħal fis-seħħ fl-att il-ġdid.

Il-legal notice tax-schedule of penalties taħt il-liġi l-antika kienet teżisti u kienet tiġi implimentata, jiġifieri kuntrarju għad-daily fines, meta bniedem japplika biex jissanzjona dejjem kien jeħel multa u li ġara bejn il-liġi l-antika u l-liġi l-ġdida huwa li żdied il-capping.

Mentri qabel taħt il-liġi l-antika kien hemm capping sa Lm1,000 u l-liġi kienet ġiet emendata fl-2001 biex iżżid dak il-capping sa Lm10,000 għalkemm dak l-artiklu qatt ma daħal fis-seħħ, issa l-artiklu daħal fis-seħħ u jipprovdi għal massimu ta' €50,000 bħala multa f'każ ta' illegalità.

U dawn iż-żewġ legal notices, kif tipprovdi l-liġi, issa qegħdin jimplimentaw l-aspetti bażiċi ta' kif se tinħadem id-daily fine u l-major fine.

L-aħħar punt li rrid ngħid qabel ma ngħaddi l-kelma lill-Perit Borg biex ikompli jispjega dwar dan huwa li din il-legal notice, bħal kull legal notice oħra taħt l-att il-ġdid anke li tinvolvi l-ippjanar, ħarġet għall-konsultazzjoni pubblika, jiġifieri bl-att il-ġdid kull legal notice, ħlief notices li jkunu dwar proċedura jew dwar fees jew li jenħtieġ li jiġu implimentati b'mod immedjat, jiġu sottomessi għall-konsultazzjoni pubblika u dawn iż-żewġ legal notices kienu għall-public consultation.

Irċevejna xi kummenti mill-pubbliku, kien hemm specialised anke e-mail address fejn in-nies setgħu jikkummentaw u naħseb li se nagħmlu llum huwa li se ninformawkom ukoll x'tip ta' kummenti rċevejna u anke forsi x'improvements wieħed qed jara fil-legal notice as a result ta' dawk il-kummenti li l-awtorità irċeviet waqt il-public consultation.

IL-PERIT ALEX BORG (Awtorità Maltija għall-Ippjanar tal-Iżvilupp): Ir-raġuni prinċipali tad-daily fines hija li, kif naħseb tafu, l-enforcement biex ikun effettiv irid ikun hemm deterrent qawwi.

Is-sitwazzjoni s'issa kienet li qed joħorġu ħafna enforcement notices fuq żviluppi llegali u kważi l-uniku mezz kif nindirizzawhom kien qed ikun permezz ta' direct actions.

Allura spiċċajna li direct action tinvolvi ħafna resources, tinvolvi ċertu ippjanar, tinvolvi legal integrations, qrati, eċċ. u allura kien qed ikun hemm distakk qawwi bejn in-notices li qed joħorġu u dawk li qed jiġu indirizzati, bil-konsegwenza allura li kien hemm ħafna żvilupp illegali li kien qed jinħariġlu anke enforcement notice, però kien qed jitgawda sakemm xi darba mmorru direct action li għalkemm żidnihom mhijiex is-soluzzjoni ta' kollox.

Allura l-mod kif l-enforcement jista' jiġi aktar effettiv – u hawnhekk qed nitkellmu fuq żvilupp illegali – huwa li titpoġġa a daily fine, jiġifieri jkollhom multa kuljum u l-idea ta' din hi li biex kemm jista' ikun l-ewwelnett l-irregolaritajiet ma jsirux in the first place u meta jsiru jekk jista' ikun jitneħħew mis-sid innifsu.

Dan huwa deterrent qawwi - kulħadd jaf li l-but joqros - li tpoġġiet din id-daily fine, allura dak li jkun huwa fl-interess tiegħu li jneħħi l-iżvilupp malajr kemm jista' ikun ħalli d-daily fine tonqos jew tispiċċa.

L-idea hi – kif qiegħda fil-legal notice u anke kif qal Dr. Stafrace kien hemm public consultation li jekk m'iniex sejjer żball tagħlaq illum – li kull notice li se toħroġ minn meta tidħol fis-seħħ il-legal notice – jiġifieri qed nitkellmu fuq żvilupp illegali li għad irid isir mhux żvilupp illegali li diġà sar – ikollu daily fine attached miegħu.

THE CHAIRMAN: Li għad irid isir?

IL-PERIT ALEX BORG: Iva.

PHILIP MIFSUD: Ħalli nagħmel mistoqsija li tkompli ma' taċ-chairman.

Jiġifieri meta jkun hemm avviż ta' infurzar mhux bilfors fuq żvilupp li għad irid isir għax xi ħadd jista' joħroġ avviż ta' infurzar fl-2012 fuq irregolarità li, per eżempju, kienet saret fl-2006.

Allura d-daily fine minn meta se tibda tgħodd?

IL-PERIT ALEX BORG: Id-daily fine se tgħodd fuq żvilupp illegali li jsir wara li tidħol fis-seħħ il-legal notice.

Jiġifieri jekk tittieħed enforcement notice kif qed tgħid int fuq fl-2012 fuq illegalità li saret fl-2006, dik ma tkunx suġġetta għad-daily fine.

THE CHAIRMAN: Jekk jogħġbok tista' terġa' tispjegaha ftit din?

IL-PERIT ALEX BORG: Id-daily fine se tibda tiġi mposta fuq żvilupp illegali li jsir wara li tidħol fis-seħħ il-legal notice, jiġifieri l-iżvilupp illegali jrid isir wara l-legal notice mhux meta toħroġ l-enforcement notice.

PHILIP MIFSUD: Imma l-mistoqsija tiegħi hija x'se jkun qed jiddetermina dan għax f'ċerti każi wieħed jirrikorri għall-aerial photos u ma naħsibx li se jkun hemm aerial photos li se jkunu jikkonċidu ma' dan il-legal notice.

IL-PERIT ALEX BORG: Kif inhi l-legal notice, l-onus se jkun fuqna li we have to prove li l-illeglaità saret wara li daħlet in force il-legal notice.

THE CHAIRMAN: U għal żviluppi llegali li seħħew qabel tidħol fis-seħħ il-legal notice u li tindunaw bihom issa.

IL-PERIT ALEX BORG: Le, f'dak il-każ ma tiġix imposta d-daily fine.

Id-daily fine tkun imposta fuq żvilupp illegali li jsir wara li tidħol fis-seħħ il-legal notice.

DR. IAN STAFRACE: Jekk nista' nagħmel punt żgħir, l-individwu li se jikkontesta l-enforcement notice mhux sta għalih li jipprova li l-illegalità seħħet qabel il-legal notice.

L-awtorità trid turi li l-illegalità seħħet wara dħul fis-seħħ ta' legal notice biex timponi d-daily fine.

IL-PERIT ALEX BORG: Ovvjament għalija, bħala enforcement manager, kieku nippreferi jkolli l-aerial photos, imma jekk id-deċiżjoni kienet li to be fair ma' kulħadd il-fines jibdew jiġu mposti fuq żvilupp illegali li jsir wara li tidħol il-legal notice, allura m'għandix l-aerial photos ma' xiex norbot.

THE CHAIRMAN: U hawnhekk qed nitkellmu fuq kwalunkwe tip ta' illegalità.

IL-PERIT ALEX BORG: Iva.

PHILIP MIFSUD: Jiġifieri mhijiex qed issir distinzjoni bejn illegalità fiż-żona tal-iżvilupp u illegalità barra miż-żona tal-iżvilupp?

THE CHAIRMAN: Fl-iskeda hemm din id-distinzjoni.

IL-PERIT ALEX BORG: Il-fines ivarjaw bejn €2 u €50 kuljum imma mbagħad hemm skeda li se ngħaddiha għaliha iktar tard.

Bażikament il-legal notice hija qasira.

Li tgħid imbagħad li fejn ikun hemm appell mill-enforcement notice, jiġifieri qed jappellaw il-validità tal-enforcement notice, il-fine tiġi sospiża, imma jekk l-appell jinqata' kontra min qed jappella, allura d-daily fine tibda tgħodd mill-bidu.

Jekk issir application to sanction u allura għandek ammissjoni li hemm illegalità, allura d-daily fine tibqa' għaddejja.

THE CHAIRMAN: Imma jekk għandek applikazzjoni to sanction imbagħad għandek il-penalty li tmur mas-sanctioning.

Allura dak li jkun ikun irid iħallas darbtejn fine, id-daily fine u l-fine li tmur mas-sanctioning?

IL-PERIT ALEX BORG: Iva, hekk tiġi.

L-idea hija biex ħadd ma jagħmel żvilupp illegali u dak li jkun jara li qabel jibda żvilupp ikollu l-permess.

Li qed nikkonsidraw li forsi jistgħu jinbidlu bħalissa qiegħda li d-daily fine tibda tgħodd min-notifika għax kif tafu, l-enforcement notice tagħti lil dak li jkun bejn 15 u 30 ġurnata biex ireġġa' kollox lura.

Qed niddiskutu fil-fatt x'jiġri jekk xi ħadd japplika hu stess to sanction għax ma rridux nagħmlu sistema li toħloq deterrent għal dak li jkun biex japplika to sanction.

Jekk xi ħadd għandu xi ħaġa llegali u japplika to sanction u allura jkun qisu kixef il-karti, għandi nwaħħlu daily fine li kważi kważi qed tgħidlu biex ma japplikax?

Ħaġa li konna qegħdin naħsbu hija li forsi f'dak il-każ id-daily fine tonqos b'ċertu ammont b'tali mod li l-affarijiet iż-żgħar jiġu esklużi minnha.

THE CHAIRMAN: Jiġifieri min se jkun qed jissanzjona xi ħaġa li saret qabel daħlet fis-seħħ il-legal notice, mhux se jkun hemm daily fine.

PHILIP MIFSUD: Imma allura qed jingħad li jekk xi ħadd minn jeddu prattikament imur japplika to sanction, xorta tikkonsidraw li jkun hemm daily fine fuqha?

IL-PERIT ALEX BORG: X'inhuma l-options?

Jew li tgħid li jekk applika to sanction ma jħallas xejn, jew li tgħid li jekk applika to sanction iħallas kollox.

Allura li konna qed naħsbu huwa li jekk japplika hu stess to sanction ikun hemm reduction, per eżempju, l-ewwel €25 per day ma jitħallsux li bażikament qed ngħidu li l-affarijiet iż-żgħar normali mhux daqshekk serji ma jħallas xejn, filwaqt li l-affarijiet li huma iktar serji se jonqsulu ħafna.

DR. IAN STAFRACE: Punt żgħir rigward li semma l-Onor.

Mifsud, jekk bniedem japplika to sanction se jkun diffiċli għall-awtorità biex tiddetermina li dik l-illegalità seħħet wara d-dħul fis-seħħ tal-legal notice għax inti mhux se jkollok rapport tal-enforcement officer li mar on site u sab dik l-illegalità isseħħ.

THE CHAIRMAN: Sakemm mhijiex xi estensjoni li tidher minn xi aerial photo.

PHILIP MIFSUD: Imma jridu jittieħdu l-aerial photos!

DR. IAN STAFRACE: Issa li jmiss fl-2012.

PHILIP MIFSUD: Dr. Stafrace, dak li qed tgħid inti japplika għall-immedjat għaliex ladarba mbagħad jittieħdu l-aerial photos fl-2012 .…

DR. IAN STAFRACE: Però mhux kull illegalità tinqabad bl-aerial photos.

L-illegalitajiet li jinqabdu permezz ta' aerial photos normalment huma l-estensjonijiet fl-outside development zones (ODZ) jew xi sulari addizzjonali within scheme.

Però again, l-aerial photos trid toqgħod attent għax jekk fis-sett tar-ritratti li ttieħdu fl-2008 ma deherx żvilupp u f'dawk li se jittieħdu fl-2012 deher l-iżvilupp, xorta m'għandniex evidenza li seħħ wara d-dħul fis-seħħ tal-legal notice għax seta' seħħ fl-2010.

Jiġifieri mis-sena 2012 'il quddiem iżjed se tkun realistika tal-aerial photos.

Jiġifieri għalkemm fl-2012 l-aerial photos se jagħtu stampa ftit aktar ċara, iżjed se jkunu qed jissetjaw il-benchmark ta' x'se jiġri iżjed fil-futur milli biex jintużaw retroactively għax xorta għandek gap ta' kważi tliet snin bejn l-2008 u l-2011 fejn m'għandekx l-aerial photo u allura ma tistax tiddetermina li dik l-illegalità seħħet wara d-dħul fis-seħħ tal-legal notice.

LEO BRINCAT: Kien hemm tliet punti li xtaqt kjarifika dwarhom min-naħa tagħkom.

L-ewwelnett mingħajr ma nidħlu fil-merti tal-penali nvoluti, se jkun hemm proviso bħala lqugħ biex ma jiġrix dak li ġara f'xi każi speiċifiċi fl-imgħoddi fil-Malta Environment and Planning Authority (MEPA) li jkollok penalty li tiġi discounted min-naħa ta' xi commission jew anke minn naħa tal-MEPA Board innifsu?

It-tieni mistoqsija li għandi hija dwar il-kunċett tal-capping li semmejtu.

Se jkun hemm xi forma ta' cumulative daily fine capping li permezz tiegħu wieħed jista' jgħaddi, at some stage, għal direct action?

It-tielet punt huwa iktar amministrattiv.

Ejjew ngħidu li hemm il-penali imposti – huma x'inhuma – u ovvjament il-MEPA tiddeċiedi li tiġborhom.

Jiena nformat li fl-imgħoddi l-MEPA ħafna drabi sabet diffikultà biex tiġbor ċertu fines mingħand il-contraveners.

Hemm xi provvediment amministrattiv - u m'iniex nidħol fin-nitty gritty tal-legal notices infushom – biex dawn it-tip ta' lakuni jew loopholes jiġu indirizzati, bħal per eżempju l-pagament mandatorju kif isir fuq il-car licences?

I'm just thinking aloud m'iniex qed nagħmel suġġeriment.

DR. IAN STAFRACE: Ħalli nirrispondi għalll-ewwel u t-tielet punti jiena u l-Perit Borg jirrispondi t-tieni punt.

Dwar jekk hemmx mekkaniżmu kif il-fees jistgħu jiġu mnaqqsa …

THE CHAIRMAN: Illum qed nagħmlu an open discussion u m'aħniex se nieħdu pożizzjoni għax naħseb ħafna minna jifhmu l-background ta' dawn iż-żewġ legal notices, imbagħad nirregolaw ruħna kif eventwalment nieħdu pożizzjoni.

L-iskop tal-meeting huwa iktar bħala feedback mhux bħalma kellna fis-seduta ta' qabel fejn ridna nagħtu pożizzjoni ċara lill-Parlament.

Din kienet inizjattiva tal-MEPA biex jiġu jieħdu l-feedback mingħandna.

DR. IAN STAFRACE: Il-multi huma stabbiliti bil-legal notice, jiġifieri m'hemmx range ta' multi; jekk taqa' f'kategorija "A" u l-multa hija ta' €2 a day, hija ta' €2 a day mhux up to €2 a day.

Oltre minn dan, il-multa se tiġi nnotifikata flimkien mal-enforcement notice, fl-istess dokument.

Hemm metodu ta' kif inti tikkontesta l-enforcement notice, jiġifieri tmur quddiem it-Tribunal ta' Reviżjoni, li qabel kien il-Bord tal-Appell, u konsegwentement jekk l-enforcement taqa', il-multa taqa' magħha, però m'hemmx proċedura ta' kif il-multa tista', b'xi mod tiġi ridotta, la amministrattivament u lanqas b'xi rimedju ieħor.

Il-multa jew teżisti jew ma teżistix.

Rigward il-metodu tal-irkupru tal-multi min-naħa tal-awtorità, kif għedt tajjeb inti, fil-passat ovvjament kien hemm problemi amministrattivi u legali, fis-sens li l-multi li huma pagabbli lill-awtorità huma kkonsidrati bħala djun ċivili, mhumiex ta' natura penali għax l-awtorità ma tistax twaħħal multi penali, dawk il-qrati kriminali biss jistgħu jwaħħluhom.

U kien ikollok id-diffikultà li you have to pursue il-contravener ċivilment jew permezz ta' kawża jew permezz ta' ittri uffiċjali li jeżistu skont il-capping u jekk ma jħallasx l-ewwel trid iġġib ġudizzju u jekk iġġib ġudizzju favorevoli tkun trid toħroġlu l-mandati, eċċ. bħal any other recovery bill civil debt.

Li hemm provdut huwa numru ta' miżuri.

Għandek miżura fil-liġi li tgħidlek li jekk inti daħħalt application to sanction u għandek outstanding fines, dik l-application ma tistax tiġi validata qabel ma tħallas il-multi.

Għandek ukoll li jekk il-multi nel fra tempo ġew akkumulati waqt li għaddejja l-applikazzjoni, ma jistax jinħareġ permess jekk inti ma tħallasx il-multi li hemm akkumulati u dovuti, u din mhux għal daily fines biss tapplika, anke jekk hemm ammonti oħrajn dovuti lill-awtorità.

Barra minn hekk, fil-liġi l-ġdida ntroduċejna l-mekkaniżmu, li japplika wkoll għall-gvern in ġenerali, li permezz tiegħu jekk inti tippreżenta ittra uffiċjali kontra individwu – hu kemm hu l-ammont – u dak l-individwu ma jikkontestax dik l-ittra uffiċjali within 30 days permezz ta' kawża, dik tiġi reża bħala titlu eżekuttiv bħal any other liability li hija dovuta lil xi entità governattiva.

Jiġifieri din hija miżura li teżisti anke f'entitajiet jew awtoritajiet oħrajn governattivi.

B'dawn it-tliet miżuri flimkien qed nippruvaw li r-recoveribility ta' dawn il-multi tkun daqsxejn iżjed faċli minn kif kienet fil-passat.

Rigward il-capping u d-direct action se jispjega l-Perit Borg.

IL-PERIT ALEX BORG: Meta tinħareġ enforcement notice jingħata ż-żmien bejn 16 u 30 ġurnata biex titneħħa l-illegalità.

Dak li jkun jista' japplika jew to sanction jew jappella u jekk jagħmel hekk jiffriża l-execution tal-enforcement notice għalkemm irrid ngħid li issa bil-liġi l-ġdida ċerti każi ma jistgħux jiġu sanctioned, dawk li ngħidulhom schedule 6.

Jiġifieri jekk hemm tali żvilupp li jaqa' taħt schedule 6 ma jistax jitfa' application to sanction.

Jekk ikun hemm xi appell l-appell ma jżommx l-enforcement action milli tittieħed.

M'hemmx link as such bejn id-direct actions u d-daily fines, jiġifieri mhux malli tasal f'ċertu ammont tieħu direct action, direct action tista' tittieħed at any stage.

PHILIP MIFSUD: Nixtieq nagħmel żewġ mistoqsijiet.

Jiġifieri jekk xi ħadd ikollu daily fine u din tibqa' tirrikorri għal numru twil ta' żmien jew ta' snin, hemm xi capping ta' ammont?

Per eżempju, fil-multa li mhijiex daily fine għandek capping ta' €50,000.

Fid-daily fines jeżisti xi capping?

DR. IAN STAFRACE: Le, u nispjega għalfejn.

PHILIP MIFSUD: It-tieni mistoqsija li xtaqt nagħmel hija fuq A(1).

Hemmhekk milli qed nifhem hija xi ħaġa li tapplika għal żona tal-iżvilupp, imbagħad hemm parti mill-istess A(1) li tapplika għall-farms.

Naħseb li hemmhekk irid jiġi inkluż l-ODZ fejn hemm farms għax inkella tista' tinftiehem li hija farms fiż-żona tal-iżvilupp li ma narahiex tagħmel sens.

IL-PERIT ALEX BORG: Ix-schedule qiegħed maqsum fi tmien kategoriji mbagħad hemm multa għal kull wieħed.

Għalkemm hemm tmien kategoriji ovvjament żviluppi llegali hawn multitude ta' affarijiet differenti li jistgħu jkunu żvilupp illegali.

Fil-fatt li qed isir min-naħa tal-enforcement hu li qed noħolqu schedule li bażikament fiha qed nippruvaw niġbru kemm jista' ikun tipi differenti ta' żviluppi llegali biex imbagħad nittranslejtjaw għal kategorija jew oħra.

Din nixtieqha titla' bord ħalli d-deċiżjoni tkun ittieħdet mill-MEPA allura l-application tad-daily fine kemm jista' ikun ma tkunx suġġettiva imma tkun marbuta mad-deċiżjoni tal-MEPA, xi ħaġa li per eżempju li l-Kamra tal-Periti konna nixtiequ li jkunu nvoluti fiha huma wkoll.

Din mhux qiegħda taqla' multa għax issa rajt żvilupp illegali.

L-iżvilupp illegali jekk hemm daily fine huwa għax l-iżvilupp għadu hemmhekk u l-iżvilupp illegali jrid jitlaq, għalhekk m'hemmx capping totali.

Amministrattivament qed nimmaġina li meta jilħaq ċertu somma jew jgħaddi ċertu żmien jibdew jittieħdu ċerti proċeduri biex jiġu rkuprati l-flus.

Ħaġa oħra li nixtieq ngħid hija li meta jinfetaħ enforcement notice fuq żvilupp li sar wara li tidħol fis-seħħ il-legal notice u nsibu li, per eżempju, f'għalqa minnhom hemm tliet affarijiet illegali, per eżempju hemm ħajt, hemm gate u hemm reservoir, ma jkunx cumulative id-daily fine, imma jittieħed tal-ogħla wieħed minnhom.

Però jekk noħorġu n-notice imbagħad wara jkun reġa' sar żvilupp illegali ieħor, allura mbagħad jiżdied miegħu.

PHILIP MIFSUD: U fuq il-kwestjoni tal-farms fl-A(1)?

IL-PERIT ALEX BORG: Mela li qed ngħidu hu li bix-schedule li qed insemmi dawk li bħalissa huma din il-page biss, se jispjegaw fid-dettall xi jfissru.

DR. IAN STAFRACE: Fuq tal-capping kemm inżid xi ħaġa fuq dak li qal il-Perit Borg, huwa fl-interess tal-individwu li jirċievi l-enforcement notice li jinforma lill-awtorità li dik l-illegalità tneħħiet jew twaqqfet għax ovvjament għal kull ġurnata li javża lill-awtorità li dik l-illegalità tneħħiet jew twaqqfet se jkun qiegħed jiffranka d-daily fine.

Jiġifieri l-individwu din id-darba, fejn qabel forsi dak li jkun kien jirċievi enforcement notice li tgħidlek treġġa' lura fi żmien 16-il ġurnata, kien jinjoraha għax ma tantx kienet tagħmel differenza jekk tneħħihiex within 16 days jew qabel, issa hija fl-interess tiegħek li jekk se tneħħiha qabel dak it-terminu lanqas biss se tibda tiddekorri d-daily fine u apparti minn hekk jekk tkun laħqet tiddekorri wara dak it-terminu, fl-interess tiegħek li tavża lill-awtorità biex turi li dik l-illegalità fir-realtà twaqqfet biex b'hekk l-enforcement u l-effettività tagħha titwaqqaf.

PHILIP MIFSUD: Jiena ma nafx jekk din il-legal notice tagħmilx allowance għal sitwazzjonijiet li huma komuni ħafna u se nispjega x'inhuma.

Mill-esperjenza li għandi – u naħseb il-kollegi jikkondividu din l-esperjenza – ngħid li meta jinħareġ permess prattikament meta mbagħad dak il-permess jibda jimmaterjalizza ruħu u allura jibda jsir ix-xogħol fuq is-sit, kważi f'kull każ qatt ma jiġri li l-iżvilupp jimmaterjalizza ruħu skont il-permess eżatt.

U ħafna mit-tibdil li jkun hemm, li fl-opinjoni tiegħi jistgħu jkunu meqjusa bħala żgħar, ikunu ħafna drabi għad-diskrezzjoni tal-perit li lill-klijent jagħtih parir x'jista' iċaqlaq minn dak il-permess jew le, kważi kważi anke mingħajr ma wieħed jirrikorri għall-MEPA imbagħad dawk it-tibdiliet jinġabru kollha f'minor amendment jew xi ħaġa simili.

Il-prattika titlob hekk għax inkella kieku għal kull bidla żgħira li se ssir wieħed irid joqgħod imur il-MEPA u kieku l-iżvilupp ma jimmaterjalizza qatt.

Dawn id-daily fines b'xi mod jaqbdu din ukoll jew dik hija eskluża minnha?

IL-PERIT ALEX BORG: Id-daily fines se jiġu imposti fejn hemm enforcement notice.

Fuq dan il-każ l-enforcement officers diġà għandhom direzzjoni, kont għaddejtha anke through il-Bord tal-MEPA, li enforcement notice ma jinfetaħx jekk hemm żvilupp li jgħaddi b'minor amendment.

Jekk żvilupp jgħaddi b'minor amendment jingħata ċertu żmien u l-perit jitfa' il-minor amendment, f'dak il-każ ma noħorġux in-notice.

PHILIP MIFSUD: Imma dik hija xi ħaġa interna jew xi ħaġa li hija mniżżla fl-avviż legali?

IL-PERIT ALEX BORG: M'hijiex imniżżla, imma jekk ma jinfetaħx enforcement notice ma tiġix imposta d-daily fine.

PHILIP MIFSUD: Jien naqbel li għandu jsir hekk u allura kważi kważi nitlob li b'xi mod ikun hemm klawsola fl-avviż legali li tirrifletti dan.

THE CHAIRMAN: Minor amendments jew żvilupp li huwa għaddej.

Għax jista' l-enforcement officer jinduna li hemm devjazzjoni fl-iżvilupp li mhux eżattament skont il-permess, sanzjonabbli u mhux, imma għadu għaddej ix-xogħol u joħroġlok enforcement order.

IL-PERIT ALEX BORG: Jekk jgħaddi b'minor amendment, jekk id-differenzi huma ...

THE CHAIRMAN: Imma mhijiex miktuba, jiġifieri teknikament skont ...

PHILIP MIFSUD: Jista' jiġi xi ħaddieħor għada pitgħada u jibdilha din.

DR. IAN STAFRACE: Però li wieħed irid jifhem huwa li din il-legal notice mhijiex il-legal notice li tagħti l-poter lill-awtorità li toħroġ enforcement notice.

Din hija legal notice li apparti li jinħareġ l-enforcement notice, inti tagħmel id-daily fine ġo fiha.

Jiġifieri l-mekkaniżmu ta' kif u meta tinħareġ enforcement notice l-awtorità ilha tipprattikah għal dan iż-żmien kollu u dejjem kien qisu protokoll intern tal-awtorità li fejn inti għandek żvilupp għaddej li jista' però jiġi approvat, jew b'minor amendment jew kien jgħaddi permezz ta' development notification order (DNO) li ma tenħtieġx notification, enforcement notice ma joħroġx.

Kien hemm ukoll regola li forsi ma ġietx adoperata dejjem across the board, jekk inti qed tara llegalità isseħħ u tmur tinforma lil dak li jkun u dak li jkun jobdi u ma jkomplix għaddej bl-illegalità, kellek ċirkostanzi fejn ....

THE CHAIRMAN: Jobdi u jieqaf jew xi kultant jagħmel applikazzjoni to sanction qabel ma jkun hemm enforcements oħra.

DR. IAN STAFRACE: Dment li jieqaf kien hemm prassi li ma tinħariġx enforcement notice, però dik il-prassi mhux dejjem ġiet segwita.

Jekk għandhiex tidħol jew le f'din il-legal notice wieħed jista' jiddibattiha, m'iniex qed ngħid ma tidħolx, però li qisek tgħid li taf li hemm illegalità u f'legal notice se tgħid imma xorta ma jinħariġx enforcement notice, hemm ċertu element forsi anke ta' kontro sens.

Però s'issa l-awtorità li dejjem qieset hija li jekk għandek minor amendment, jgħaddi b'DNO mingħajr il-ħtieġa ta' notifika li tenħtieġ ir-risposta.

THE CHAIRMAN: Nitolbok tispjega ftit għal min mhux perit hawnhekk x'inhi DNO mingħajr ħtieġa ta' notifika.

DR. IAN STAFRACE: DNO huwa permitted development mingħajr il-ħtieġa li tapplika għall-permess u hemm tliet kategoriji ta' DNO.

Hemm DNO li bil-liġi tista' tagħmlu mingħajr il-bżonn li tavża lil ħadd, jiġifieri huwa żvilupp permessibbli li lanqas għandek għalfejn iddaħħal notifika lill-awtoritàm bħal tibdil intern.

THE CHAIRMAN: Ma tinnotifika lil ħadd bħala neighbours jew l-awtorità.

PHILIP MIFSUD: Bħal meta, per eżempju, ikollok two bedrooms u tiddeċiedi li ċċekken waħda a skapitu tal-oħra.

DR. IAN STAFRACE: Imbagħad hemm kategorija oħra ta' DNO fejn trid tinnotifika lill-awtorità imma m'hemmx il-ħtieġa li tirċievi clearance.

THE CHAIRMAN: X'inhuma dawn?

DR. IAN STAFRACE: Ma rridx niżgwidawkom, imma jkunu ftit iżjed onerużi mill-każijiet is-sempliċi, imma jeżistu DNOs li għandek l-obbligu li tinnotifika ....

THE CHAIRMAN: Tipo tibdil ta' saqaf ....

IL-PERIT ALEX BORG: Għal tibdil ta' saqaf bl-istess materjal m'għandekx bżonn notifika.

DR. IAN STAFRACE: Imbagħad hemm it-tielet kategorija li trid tinnotifika u tistenna t-tweġiba.

Issa f'dawk il-każijiet fejn trid tinnotifika u tistenna tweġiba m'aħniex qegħdin ngħidu li hemmhekk ma jinħariġx enforcement notice, għax la tenħtieġ tweġiba jfisser li hemm ċertu element diskrezzjonali jekk dak l-iżvilupp jistax isir jew le.

Jiġifieri ma jinħariġx enforcement notice fil-kategoriji ta' fejn inti, jew tista' tagħmel ix-xogħol mingħajr il-ħtieġa tan-notifika jew .....

PHILIP MIFSUD: Imma huwa ovvju li jekk inti tista' tagħmel ix-xogħol mingħajr ħtieġa tan-notifika ma jinħariġlekx enforcement notice.

DR. IAN STAFRACE: Il-minor amendments hija xi ħaġa li inti qiegħed tagħmel alterazzjoni li hija departure mill-permess li inti kellek u hemmhekk jekk jgħaddi l-minor amendment l-awtorità ma toħroġx enforcement notice.

Konsegwentement la ma toħroġx enforcement notice ma tistax teħel id-daily fine.

PHILIP MIFSUD: Imma li qed tgħid inti hija prassi.

DR. IAN STAFRACE: Nieħdu s-suġġeriment jekk wieħed għandux .....

IL-PERIT ALEX BORG: Din ġibtha b'deċiżjoni mill-MEPA, jiġifieri jekk xi ħadd ma jimxix magħha strictly speaking, kien hemm każi fejn ħassart enforcement notices wara li nġibditli l-attenzjoni għal ċerti fatti.

Kien hemm każijiet fejn enforcement officers ma ħarġux compliance għax iċċaqlaq ħajt.

Jekk ma jkunx hemm bżonn ta' notifika l-compliance joħroġ u l-enforcement jiġi rtirat.

Jiġifieri din mhijiex xi ħaġa li qed ngħidha jien, fl-aħħar mill-aħħar hemm deċiżjoni.

IL-PERIT ALEX BORG: 'Il fejn qed nimxi jien bħala enforcement manager – u din qed tippreċipitaha imma mhux minħabba din biss – hija li jkun hemm iktar konsistenza.

L-importanti - u din diġà issuġġerejtha liċ-chairman responsabbli mir-riżorsi – hu li noħorġu guidance manual ta' kif għandna nipproċedu ħalli kulħadd ikun jaf fejn qiegħed.

CHARLES BUHAGIAR: L-Onor.

Mifsud għamel domanda fuq irziezet tal-annnimali u ġieli jkun hemm affarijiet verament żgħar li ma jkunux skont il-permess bħal, per eżempju, għamel filata tal-kantun x'imkien u jgħidulu li jrid ineħħiha u jagħmilha tas-sejjieħ.

Dan xorta se jkollu din it-tip ta' penalty li qed ngħidu fuq din il-filata?

IL-PERIT ALEX BORG: Naħseb ir-risposta għandha tkun jekk għandux joħroġ enforcement notice jew le.

Jekk joħroġ enforcement notice se jkun hemm id-daily fine.

Issa jekk hemm filata għandu bżonn joħroġ enforcement notice?

Naħseb iktar dik il-mistoqsija li trid issir.

CHARLES BUHAGIAR: Safejn naf jien mill-esperjenza tiegħi joħroġ enforcement notice.

DR. IAN STAFRACE: Jekk minflok bena ħajt tas-sejjieħ bnih tal-kantun naħseb li joħroġ enforcement notice.

CHARLES BUHAGIAR: Le, per eżempju, ikun hemm filata tal-kantun biex tibqa' ħamrija li hija normali ħafna.

DR. IAN STAFRACE: Kif qal il-Perit Borg, din il-legal notice forsi qiegħda teskala dawn ir-realtajiet għaliex qabel kienet tinħareġ enforcement notice u forsi kien ikollha effett jew deterrent għal dak li jkun li jgħid li he can live with it u issa hemm il-problema li apparti li rċevejt l-enforcement notice magħha se jkollok il-multa.

Fil-każ tal-farms kienet ittieħdet id-deċiżjoni li tiġi applikata l-inqas multa possibbli, jiġifieri fil-każ tal-farms qed tiġi applikata l-multa ta' €2.

Kif spjega l-Perit Borg, il-legal notice tad-daily fines trid taraha minn aspett iżjed ħolisitiku.

L-idea hi li peress li tapplika biss għall-illegalitajiet li jkunu seħħew wara d-dħul fis-seħħ tal-legal notice, jiġifieri ma tapplikax b'mod retroattiv, dak li jkun qed jingħata avviż minn qabel.

Jiġifieri din il-legal notice ilha li ġiet anke waqt li kien hemm id-debate tal-Parlament kienet issemmiet kemm se tkun għodda importanti from an enforcement point of view.

Jiġifieri avviż ingħata lil dak li jkun, ħarġet għall-public consultation imma għadha ma daħlitx fis-seħħ.

L-idea hi li mid-data li tidħol fis-seħħ 'il quddiem jekk inti beħsiebek tagħmel xi intervent imxi bil-proċedura tal-applikazzjoni u jekk ħaqqek tingħata l-permess, jiġifieri tintervjenix qabel ma inti tkun ottjenejt il-permess.

Jiġifieri meta taraha b'mod iżjed ħolistiku, l-aspett ta' deterrent huwa dak.

Issa se jkollok ċirkostanzi fejn bniedem jgħidlek li kulma għamel huwa biss li tella biċċa filata, però kif qal il-Perit Borg, il-kwestjoni hi li jekk fil-passat kienet toħroġ enforcement notice se tibqa' toħroġ enforcement notice għal dawk l-illegalitajiet.

Li għandek iżjed issa huwa li mal-enforcement notice se jkollok id-daily fine.

CHARLES BUHAGIAR: U din kif torbot mal-policy li issa jidhirli li hemm fis-seħħ li ODZ l-illegalitajiet li saru qabel l-2007 ma tistax tissanzjona?

IL-PERIT ALEX BORG: Flimkien huma diformidabbli ħafna u naħseb li diġà bdejna nieħdu r-riżultati.

Il-bieraħ fuq l-"Independent" kien hemm rapport dwar l-ewwel każ li kellna dwar individwu li kien qed jibni garaxx ta' 30 pied fl-ODZ li kien dważi lestih u meta għidnielu li ma jistax jissanzjona u forsi l-enforcement officer qallu li jista' jeħel multa, qabad u fi żmien ġimgħa neħħih.

Qabel ma kienx ikollna dawn it-tip ta' riżultati.

Jiġifieri flimkien, li ma tistax tissanzjona u li se jkun hemm daily fine, hija punch qawwija u l-messaġġ li nispera li qed joħroġ huwa li dak li jkun m'għandux jagħmel xogħlijiet qabel japplika sabiex dak li jkun, jekk se jagħmel xi ħaġa, speċjalment jekk hi schedule 6 u allura ftit iktar serja, għandu jara x'jagħmel biex ikun konformi mal-liġi.

Però dwar id-dettalji li semmejt l-ewwel, kemm din tad-daily fines kif ukoll anke minħabba każi fejn jidħlu direct action immorru fuqhom qed tinbidel l-istampa kollha.

S'issa kienu qed joħorġu ħafna notices fuq affarijiet relattivament minuri u forsi ċerti conditions li jiġu imposti.

Jien issa għamiltha ċara lill-Bord sabiex jikkonsidra jekk ċerti conditions għandhomx jibqgħu jiġu imposti u jekk ċerti tentufiet għandniex nibqgħu noħorġu notices fuqhom.

Per eżempju, concrete fuq ħajt tas-sejjieħ kważi kulħadd jagħmlu imma mhux suppost isir.

Jiġifieri tajjeb li jibda jinqala' ċertu debate biex ċerti affarijiet, jew inbiddluhom jew ma nagħmluhomx.

THE CHAIRMAN: X'inhi d-definizzjoni ta' ubiquitous?

IL-PERIT ALEX BORG: Dawn ovvjament huma affarijiet żgħar għal xi ħadd li jagħmel aircondition unit mal-faċċata.

THE CHAIRMAN: Se tagħmlu definizzjoni?

IL-PERIT ALEX BORG: Kif għedt, se jkun schedule fejn se nippruvaw naqbdu kemm jista' ikun tipi differenti ta' żvilupp illegali, naqsmuhom f'biċċiet item item biex imbagħad intellgħuhom quddiem il-Bord tal-MEPA biex niddeċiedu l-kategoriji biex id-deċiżjoni ma' tkun suġġettiva tal-enforcement officer li jara fejn se jpoġġihom imma tkun deċiżjoni tal-MEPA.

THE CHAIRMAN: U dawk l-affarijiet li ma jkunux fl-iskeda ma jkunux soġġetti .… ?

Intom ma ssemmux il-konkos fuq is-sejjieħ, allura dak ifisser li jekk xi ħadd jagħmel il-konkos fuq is-sejjieħ ma jkunx hemm fine?

IL-PERIT ALEX BORG: S'issa l-idea tal-iskeda bdejt nirsisti għaliha għall-enforcement officers biex ikollna gwida bħala unit.

THE CHAIRMAN: Imma trid tkun pubblika wkoll, ma tistgħu tagħmlu l-ebda skeda li ma tkunx pubblika.

Ma kenitx l-idea li dawk li ma naqbdux ma jeħlu xejn.

DR. IAN STAFRACE: L-eżerċizzju li għamlu l-Perit Borg u t-team tiegħu dwar din l-iskeda kienet li raw historically x'tip ta' enforcement notices ħarġu fuq perjodu ta' żmien u naħseb ġew captured madwar 90 tip ta' illegalità li jista' ikun, per eżempju, jeżistu.

U l-idea hi li dik issa tiġi qisek tiftaħ l-iskeda li hemm fil-legal notice u tagħmilha bil-kategoriji fejn effettivament tispjega l-affarijiet u dik l-iskeda ovvjament trid tiġi published u jekk hemm bżonn tgħaddi anke minn skrutinju ta' konsultazzjoni.

CHARLES BUHAGIAR: Għandek per eżempju diversi toroq bl-aluminium fil-UCAs.

THE CHAIRMAN: Imma qed ngħidu minn issa 'il quddiem.

CHARLES BUHAGIAR: Allura dawn mhux se nindirizzawhom.

Min m'għandux enforcement jew ħariġlu enforcement s'issa mhux se jkunu indirizzati.

DR. IAN STAFRACE: Jekk it-tieqa tal-aluminium ma saritx wara d-dħul fis-seħħ ta' din il-legal notice, din il-legal notice ma taqbadhiex dik l-illegalità bid-daily fine.

Ma jfissirx li dak l-iżvilupp huwa legali, jaf għandu enforcement notice li ilha hemmhekk 20 sena.

THE CHAIRMAN: Xorta tista' toħroġlu enforcement notice, però mhux bid-daily fine.

DR. IAN STAFRACE: Mhux bid-daily fine jekk m'għandniex evidenza li dik l-illegalità seħħet wara d-dħul fis-seħħ tal-legal notice u dak l-obbligu huwa fuq l-awtorità.

CHARLES BUHAGIAR: Jiġifieri se jkun hemm żewġ tipi ta' enforcement notices, waħda bid-daily fine u l-oħra mingħajrha.

DR. IAN STAFRACE: Jiddependi meta seħħet l-illegalità.

CHARLES BUHAGIAR: Allura se jkun hemm kitba differenti fl-enforcement notices?

IL-PERIT ALEX BORG: Fl-enforcement notice s'issa għandna stop notice li jieqfu l-affarijiet, enforcement notice li jreġġa' lura, u issa se jkun hemm id-daily fine notice.

Jiġifieri int se jkollok enforcement notices li għandhom it-tlieta li huma.

Bħalissa ġieli noħorġu stop notice u ma noħorġux enforcement notice.

Se jkun hemm xi każi fejn id-daily fine notice se tkun ċara fin-notice stess, se jkun hemm oħrajn li m'għandhomx daily fine notice u se jkun hemm każi li se jkollhom id-daily fine notice biss.

Għax jekk inti għandek żvilupp illegali li sar qabel daħlet fis-seħħ il-legal notice imma kien hemm breach tan-notice, hemmhekk ma noħorġux notice ġdida għax ngħidu hemm breach, imma ovvjament ikun hemm id-daily fine fuqha għax dik saret wara.

CHARLES BUHAGIAR: Jiġifieri jekk hemm enforcement għax hemm xi ħaġa li mhijiex qiegħda skont il-liġi u dan jsir breach ta' dik l-enforcement wara li tidħol fis-seħħ, imbagħad il-breach tinqabad .…

IL-PERIT ALEX BORG: Jekk, per eżempju, għandek kamra f'għalqa li nbniet qabel daħlet id-daily fine u għandu notice diġà, mela dik mhux se jeħel daily fine fuqha, imma jekk wara li daħlet fis-seħħ in-notice sibna li għamel ġiebja, allura fuq il-ġiebja se toħroġ id-daily fine.

CHARLES BUHAGIAR: Jiġifieri jista' ikollu żewġ tipi ta' enforcement notices differenti fuq l-istess site.

IL-PERIT ALEX BORG: Dak normalment inqisuh breach.

DR. IAN STAFRACE: Ma noħorġux enforcement ġdida, ngħidulu li kiser l-enforcement notice li kellu u li issa għandu d-daily fine.

CHARLES BUHAGIAR: Ftit ikkumplikata.

DR. IAN STAFRACE: Le, ħalli nispjegaw ftit.

Ejjew nieħdu l-eżempju li semma l-perit Borg.

Jiena għamilt kamra llegali fl-2009 u nħarġet enforcement notice.

F'Diċembru tal-2011, jiġifieri wara li tkun daħlet fis-seħħ din il-legal notice, imur l-inspector on site u jaqbdek tħaffer ġiebja.

Illum ma noħorġulekx enforcement notice ġdida imma ngħidulek li għamilt breaching tal-ewwel enforcement għax l-ewwel enforcement kienet qed twaqqfek milli tagħmel kull żvilupp ieħor.

Issa li se jiġri bil-proċedura l-ġdida huwa l-istess, ma tinħariġx enforcement notice ġdida, però tiġi notifikat biss with a fine notice talli inti ksirt l-enforcement antika però dik l-illegalità għamiltha wara d-dħul fis-seħħ tal-legal notice.

Jiġifieri bħala proċedura su e giù l-istess kriterju se jibqa' imma ovvjament għandek id-deterrent tad-daily fine.

IL-PERIT ALEX BORG: U r-receiving end fil-fatt se tkun ċara għax jew se jkollu notice u għandu daily fine jaf li jrid iħallasha jew se jġib in-notice ta' daily fine li jaf li jrid iħallasha.

CHARLES BUHAGIAR: Min ikollu daily fine se jingħata ċans biex jissanzjona bla ma jkollu fine?

IL-PERIT ALEX BORG: Bħalissa kif qiegħda worded il-legal notice tibda tħallas mid-date of notification li forsi nbiddluha għax mid-date of notification għandna from 16 to 30 days biex treġġa' lura, forsi nagħmluha minn wara dak iż-żmien.

Jekk hemm appell mill-enforcement u allura qed jikkontesta l-validità tal-enforcement notice, f'dak il-każ tiġi sospiża l-fine però jekk jinqata' kontra l-appellant, id-daily fine tibda b'lura.

Jekk hemm application to sanction allura għandek ammissjoni li hemm illegalità, id-daily fine tibqa' għaddejja normali.

DR. IAN STAFRACE: Sakemm tiġi sanctioned.

CHARLES BUHAGIAR: Sakemm tiġi sanctioned, imma mhux se nħallu l-applikazzjoni għaddejja għal dejjem hux hekk?

THE CHAIRMAN: Dik hija waħda mill-issues.

DR. IAN STAFRACE: Issa bil-proċess il-ġdid ta' kemm iddum biex tiġi proċessata applikazzjoni ...

CHARLES BUHAGIAR: Imma xorta għandek l-iscreening.

THE CHAIRMAN: Għandek l-iscreening u jista' ikollok ODZ li jdum iktar ....

DR. IAN STAFRACE: Però sadanittant sakemm għaddej dan il-perjodu inti dik l-illegalità qed tgawdiha.

THE CHAIRMAN: Imma sadanittant ukoll jiena waħda mill-affarijiet li nixtieq nikkontesta huwa li jista' ikollok żewġ fines, jiġifieri se jkollok id-daily fine u meta tapplika biex tissanzjona mbagħad jinħariġlek il-permess, ikollok il-fine tas-sanzjonar ukoll li naraha ftit heavy handed.

Jiena kont ngħid nieħu the highest of.

DR. IAN STAFRACE: Però hekk tkun qiegħed tagħmel capping tad-daily fine ukoll għax imbagħad awtomatikament tkun qed tgħid li d-daily fine ma tistax taqbeż il-€50,000.

PHILIP MIFSUD: Jekk id-daily fine takkumula għal aktar minn €50,000 allura tieħu d-daily fine.

DR. IAN STAFRACE: Li d-daily fine taqbeż il-major fine waqt li għaddejja l-application jista' ikun hemm ċirkostanzi, però id-daily fine peress li għandha capping ogħla se jkun diffiċli li waqt li għaddejja l-application to sanction id-daily fine bil-mod kif takkumula se taqbeż il-major fine tal-legal notices l-oħrajn.

CHARLES BUHAGIAR: Xorta jrid ikun hemm xi tip ta' comfort li l-proċess tas-sanzjonar mhux se jieħu għal dejjem għax inkella ....

THE CHAIRMAN: L-Onor.

JEAN PIERRE FARRUGIA: L-ewwelnett qed nifhem tajjeb li l-cut off date mhijiex retrospettiva.

THE CHAIRMAN: Iva, hekk hu.

JEAN PIERRE FARRUGIA: Ħaġa oħra li ma fhimtx eżatt hija rigward il-UCA.

Il-UCA mhux qed narah jidħol, per eżempju f'C2 u f'C3 qisu mħolli barra hemmhekk.

IL-PERIT ALEX BORG: F'dak il-każ il-UCA jiġi parti mid-development zone sakemm ma jkunx speċifikat xort'oħra.

JEAN PIERRE FARRUGIA: Imma f'dak il-każ ma jkunx hemm enforcement iktar qawwi għaliex hu UCA.

IL-PERIT ALEX BORG: Kien hemm każi fejn għamilna distinzjoni.

Per eżempju l-A1 u l-A2 huma l-istess ħaġa, imma l-A2 jinkludi l-UCAS, filwaqt li l-A1 jinkludi development zoneS biss.

Il-B2 għandha biċċa fuq UCAs biss.

Tkellimna ħafna fuq il-visual li fl-aħħar mill-aħħar il-UCA titkellem fuq visual impact.

L-affarijiet l-oħra għalkemm il-B3 hija żvilupp li huwa ikbar minn 75 square metres, dak ikun jidher ukoll.

Imma mbagħad tant għolew il-multi li m'għamilniex distinzjoni għax B3 ġejna €40 per day.

JEAN PIERRE FARRUGIA: Imma f'din l-iskeda ħadtu in konsiderazzjoni l-fatt li f'UCA jekk ikun hemm żvilupp irregolari għandu jiġi penalised, jiġifieri b'mod iktar sever għax jien m'iniex qed naraha hawnhekk.

Jiġifieri int qed tgħid li C3 jinkludi l-UCA?

IL-PERIT ALEX BORG: C3 qiegħda għal żviluppi akbar minn 75 square metres u ODZs u scheduled buildings.

Kien hemm ukoll l-argument li allura għax jien qiegħed f'UCA għandi naqla' dawn il-multi ħafna akbar?

Għax għandi d-dar u ngħix hemmhekk, għax għamilt washroom għandi niġi kkastigat ħafna iktar minn xi ħaddieħor li forsi għandu villa s-Swieqi?

JEAN PIERRE FARRUGIA: Imma dan fl-opinjoni tiegħek jgħin iktar l-urban regeneration jew jgħin iktar li jkun hemm żvilupp li m'għandux ikun fl-urban?

IL-PERIT ALEX BORG: Kif naraha jiena, f'affarijiet li jidhru u għamilna distinction dwar affarijiet l-iktar li jidhru.

Fil-B2 daħħalna waħda fejn għandek proprju fuq UCA visually unacceptable.

L-affarijiet l-oħra m'għamilniex distinzjoni dwarhom.

Per eżempju f'C1 għandek change of use li fl-aħħar mil-aħħar tkunx UCA jew tkunx normali, jekk qed iddejjaq lin-nies qed iddejjaq lin-nies.

Imbagħad hemm il-B3 u s-C3 li huma għal meta jkun hemm żviluppi akbar minn 75 square metres li tista' wkoll tiġi UCA f'C3 jekk irridu.

THE CHAIRMAN: Dawn il-files fuq min se jkunu servuti.

Jekk inti għandek tenant u mhux owner … Jekk ikun hemm tenant li jfettillu jagħmel tiling maz-zokklatura tal-faċċata x'jiġri?

Veru li suppost irid jinforma lis-sid imma ma jkunx informah.

X'jiġri f'dak li każ?

DR. IAN STAFRACE: Fil-liġi kif kienet sa Novembru li għadda l-multi dejjem kienu dovuti mis-sidien.

Fil-liġi l-ġdida pprovdejna mekkaniżmu fejn l-enforcement notice mhux bilfors toħroġ fuq the actual owner imma tista' anke toħroġ fuq it-tenant.

Meta se tiġi biex tirkurpra dawn il-liabilities li konna nagħmlu fil-passat u li anke nagħmluha taħt il-provvediment il-ġdid huwa li meta l-awtorità tfittex biex tirkupra dawn id-dues, normalment li nagħmlu huwa li nfittxu lis-sid u nikkjamaw in causa lil min ikun wettaq l-illegalità biex il-ġudizzju jingħata fil-konfront ta' min effettivament ikun għamel l-illegalità.

Ovvjament bħala awtorità li trid tqis ukoll li dawn il-multi mhux biss jiġu mposti imma li jiġu rkuprati wkoll, bħala prinċipju dejjem jaqblilha tipproċedi kontra s-sidien għax is-sid bil-proprjetà stess qed jagħti sort of a guarantee, mentri t-tenant m'għandu xejn fil-proprjetà anke jekk tiġi biex tagħmel mandati m'hemmx fuq xiex tesegwixxi.

Però fil-liġi l-ġdida xorta pprovdejna, neħħejna l-obbligu li l-azzjoni bilfors trid tittieħed fuq is-sid, provdejna li anke jekk xi ħadd qed jokkupa t-tenement .....

THE CHAIRMAN: Minn fejn tirriżulta din?

DR. IAN STAFRACE: Mill-Environment and Development Planning Act il-ġdid għax il-mod kif tirkupra hemmhekk qiegħed fl-Att prinċipali.

Però din xorta se tibqa' waħda mill-iżjed elementi ta' challenge li se jkollha l-awtorità għax kif qegħdin ngħidu, il-kwestjoni mhux li twaħħal il-multa u toħroġ in-notice bil-multa fiha.

Id-detterent huwa li turi li l-awtorità hija kapaċi tirkupra dawk il-multi u tirkuprahom mingħand min huma verament dovuti.

CHARLES BUHAGIAR: Għandkom bżonn legal office b'saħħtu ħafna.

DR. IAN STAFRACE: Kif spjegajna qabel, fil-liġi l-ġdida ntroduċejna l-mekkaniżmu li jeżisti anke f'dipartimenti oħrajn governattivi fejn bnieden jippreżenta ittra ġudizzjarja ġuramentata u jekk dak li jkun ma jikkontestax dik l-ittra ġudizzjarja b'kawża, tiġi qisek għandek ġudizzju.

Provvdejna mekkaniżmi oħrajn fejn għandek ċerti applications li jekk ma tħallasx il-multi on submission of application ma tiġix validata.

Jiġifieri trid tara l-assjem kollu tal-miżuri.

Però fl-aħħar mill-aħħar l-għan ta' din il-legal notice jekk taraha b'mod ħolistiku huwa li tibgħat il-messaġġ qabel ma' actually tibda timplimenta dawn il-multi, fis-sens li qed tgħid li issa hemm multi u hemm rimedju li tapplika u hemm issa anke proċedura kif l-applikazzjoni trid tiġi determinata f'perijodu, jaqbillek tmur għal din it-triq milli għat-triq l-antika li l-ewwel tagħmel l-illegalità imbagħad tieħu ċans biex tissanzjonah.

Jiġifieri l-messaġġ prinċipali ta' din il-legal notice u anke coupled mal-legal notice l-oħra fl-aħħar mill-aħħar dejjem dak jibqa'.

Jiġifieri l-idea tal-awtorità mhix li toqgħod toħroġ notices bid-daily fines fihom imma hija li tibgħat il-messaġġ from an enforcement point of view li ma jaqbillekx li tinħareġ enforcement notice kontrik.

IL-PERIT ALEX BORG: Ħaġa interessanti wkoll li hemm fil-liġi l-ġdida - li tapplika żgur għad-direct action u ma nafx tapplikax għal din ukoll - hi li jistgħu jiġu rkuprati l-flus minn min wettaq l-illegalità, jiġifieri apparti l-owner jew it-tenant, issa hemm it-tielet wieħed; min wettaq l-illegalità.

Per eżempju, kellna dak il-każ tal-Aħrax li kien fuq il-gazzetti.

Hemmhekk l-art hija tal-gvern, tenant ma nafx hemmx, jiġifieri dak irid jaqbad u jordom.

Kif konna sa qabel – almenu fuq direct actions – konna dejjem nibagħtu l-kont lil-Land Department u almenu issa nistgħu nfittxu lil min ikun qed jordom.

CHARLES BUHAGIAR: Jiġifieri l-kuntrattur.

DR. IAN STARFACE: F'dan il-każ partikolari, iva.

CHARLES BUHAGIAR: Xtaqt nagħmel domanda fuq il-multi.

Naħseb li hemmhekk tridu tagħmlu distinzjoni jekk is-75 square metres huwiex flat jew inkella hijiex bitħa.

DR. IAN STAFRACE: Jekk tinkludix il-bitħa jiġifieri?

CHARLES BUHAGIAR: Le, għax għall-MEPA bitħa hija development.

Jekk jien qbadt u kabbart il-bitħa b'75 square metres naqa' taħt din, imma jekk nibni flat ta' taħt 75 square metres naqa' taħt din ukoll hux hekk?

IL-PERIT ALEX BORG: L-idea kienet li naqbdu footprint li tkun l-illegalità.

DR. IAN STAFRACE: Naturament hemm illegalità u illegalità.

Meta bdejna nikkategorizzaw dik kienet l-ikbar problema li kellna, qisu d-direzzjoni ta' kulħadd kienet kemm jista' ikun għamlu categorization qasira, tagħmlux ħafna kategoriji, però imbagħad meta tagħmel categorization qasira bħalma hija din fejn ġbidt l-enforcement notices kollha fi tmien kategoriji, se tibda tiggrupja kif qed tgħid inti, jiġifieri għandek illegalità u illegalità.

Tagħmel sens li dawn l-għaxar illegalitajiet jaqgħu kollha taħt kategorija waħda?

Il-categorization dik l-ikbar diffikultà li ġġiblek u trid toħloq kategorija għax ma tistax tħalliha suġġettiva l-multa.

CHARLES BUHAGIAR: Forsi tista' tkun built-up area 75 square metres mhux tkun landscape area per eżempju għax hemm differenza għal wieħed li kabbar ġnien għal wieħed li bena blokka appartamenti.

THE CHAIRMAN: Jiġifieri din il-footprint hija additional.

IL-PERIT ALEX BORG: L-illegalità trid tkun iktar minn 75 square metres mhux l-iżvilupp kollu.

CHARLES BUHAGIAR: Tkun built footprint għax development il-MEPA anke landscaped area tista' issir development.

Jekk hemm biċċa konkos hija development.

THE CHAIRMAN: Jiena kelli l-istess problema tal-modifications, il-B1 għax fil-modifications ukoll għandek spectrum enormi.

Jekk xi għaqqad żewġt ikmamar flimkien dik hija modification interna.

DR. IAN STAFRACE: Però f'dak il-każ mhux se joħroġlok enforcement jekk il-binja mhijiex skedata għax it's a permitted development.

Jiġifieri dejjem tridu tibdew minn dak il-benchmark li jekk huwa permitted development jew jgħaddi permezz ta' DNO ....

THE CHAIRMAN: Li jgħaddi permezz ta' DNO mingħajr notifika.

IL-PERIT ALEX BORG: Imbagħad hemm l-A1 fejn se nagħtu sensila tagħhom.

Per eżempju jekk xi ħadd jagħmel tegole mal-faċċata, jekk xi ħadd se jagħmel porch, jekk se jagħmlu air-conditioning unit, jiġifieri dawk ukoll tista' tqishom modifications, imma dawk se jaqgħu fl-A1 mhux fil-B1 għax il-B1 se jkunu dawk l-affarijiet li mhumiex imsemmijin fl-A1 li huma żviluppi illegali.

CHARLES BUHAGIAR: Dejjem qed nitkellmu fuq dak li huwa meqjus illum, jew meta toħroġ il-legal notice, bħala llegali hux hekk?

DR. IAN STAFRACE: U li trid tkun seħħet wara l-legal notice mhux ħarġet l-enforcement notice biss.

CHARLES BUHAGIAR: Le, imma jista' ikun, per eżempju, solar water heaters fuq il-bjut.

Dawn tista' tagħmilhom u m'għandekx bżonn permess imma f'daqqa waħda ngħidu li dawn viżwalment huma koroh u jirrikjedu permess.

Dawk li jkunu waħħluhom qabel ma tistax tagħtihom enforcement notice hux hekk?

DR. IAN STAFRACE: Hekk hu.

THE CHAIRMAN: L-iskali tal-fines fuq liema bażi ġew stabbiliti?

IL-PERIT ALEX BORG: Sa ċertu punt kienu ftit arbitrarji.

Hemm A1 u A2 qishom l-istess ħaġa distinction bejn UCA u ODZ, B1 u B2 qishom l-istess ħaġa imma distinction bejn ODZ u ODZ from UCA, bejn C1 u C2 l-istess, imbagħad hemm B3 u C3 li huma għal areas ftit akbar.

THE CHAIRMAN: Imma l-massimu ta' €50 minn fejn joħroġ?

IL-PERIT ALEX BORG: Mil-liġi.

THE CHAIRMAN: Jiġifieri dak huwa l-massimu li tista' timponi.

DR. IAN STAFRACE: Bħala daily fine.

IL-PERIT ALEX BORG: Per eżempju, meta kellna meeting mal-NGOs qalulna li dik il-multa rawha baxxa.

THE CHAIRMAN: Naħseb li għal-lum nistgħu nieqfu fuq din, imma xtaqt li qabel nispiċċaw tgħidulna l-feedback li kellkom, partikolarment fuq din tad-daily fines, jekk jogħġobkom.

DR. IAN STAFRACE: Jien se niġbed is-silta imbagħad forsi fid-dettall jidħol il-Perit Borg.

Kif għidna, din il-legal notice ħriġniha għall-public consultation u sfortunatament ma rċevejniex ħafna feedback però l-iżjed li rċevejna huma specialised.

Kif qal il-Perit Borg, kien hemm presentations lill-NGOs u ħadna l-feedback there and then, jiġifieri m'għamlux submissions bil-miktub.

Mill-Kamra tal-Periti daħlet submission qabel dan il-weekend fejn ikkummentat fuq żewġ legal notices u għandna pożizzjoni fuq ħafna mill-punti li qajmet il-Kamra tal-Periti u kellna xi periti individwali li daħlu submissions huma fil-kors tal-public consultations.

Jiġifieri ma kellniex volum ta' public consultations però tista' tgħid kellna l-aħjar tip ta' kummenti.

THE CHAIRMAN: Il-ġist tal-Kamra tal-Periti x'kien?

DR. IAN STAFRACE: Ħalli jispjegahom il-Perit Borg.

IL-PERIT ALEX BORG: Rigward din ix-schedule jaħsbu li għandha tiġi spjegata aħjar u anke jkun hemm consultation fuqha qabel tittieħed id-deċiżjoni.

Semmew ukoll li semmejtu intom jiġifieri jekk tal-minor applications għandhomx jiġu penalizzati b'daily fine u DNO.

Bażikament aħna s'issa qed nimxu li, kif għidna, jekk tgħaddi minor amendment ma noħorġux notice u DNO noħorġu notice jekk hemm bżonn notifika u ma kienx hemm in-notifika.

Qalu li qed jaraw kontradizzjoni għax aħna qed ngħidu li d-daily fines jidħlu meta tiġi notifikata n-notice u jekk xi ħadd japplika to sanction id-daily fine tibqa' għaddejja xorta, filwaqt li l-liġi tgħidlek li jekk xi ħadd jitfa' application to sanction enforcement notice ma nistgħux nesegwixxu n-notice.

Fl-opinjoni tagħna m'hemmx kontradizzjoni għax fil-fatt jekk għandek illegalità qiegħda hemm l-illegalità ma neħħejthiex, u meta tapplika to sanction kważi tkun qed tammetti li hemm illegalità.

Il-liġi tipprovdi li ma mmorrux inwaqqgħulek l-iżvilupp illegali sakemm ikun hemm deċiżjoni, imma ma jfissirx li jkun sar legali.

Jiġifieri li jkun hemm daily fine fuq dawk ma narax problema.

Kif semmejt, li konna qed nikkonsidraw hija li jekk dak li jkun hu stess jiġi bi proposta to sanction, id-daily fine tonqos.

Per eżempju - qed nitfagħha għal sieqha – tonqos €25 biex l-affarijiet iż-żgħar tista' tgħid jiġu kollha maqbudin minnha.

L-idea hi li mhux ikun hemm qisu deterrent biex dak li jkun japplika to sanction, jekk jista' ikun japplika to sanction hu.

Min-naħa l-oħra ma nagħmluhiex jekk applika to sanction ma jkunx hemm daily fine għax nimmaġina li l-enforcement officers ma tantx joħorġu notices qabel japplikaw in-nies.

Staqsewna x'inhi ubiquitous li din fl-idea tagħna qiegħda għal affarijiet żgħar u komuni ħafna li tarahom kullimkien.

IL-PERIT ALEX BORG: Din ix-schedule qegħdin naħdmu fuqha u s'issa jien bgħatt għall-enforcement officers kollha.

CHARLES BUHAGIAR: Qed nistaqsi għar-raġuni għax issa se jkollna meeting ieħor fuq il-legal notice l-oħra u jekk tilħqu tlestu x-schedule forsi tistgħu iġġibuha magħkom.

DR. IAN STAFRACE: Żgur li mingħajr dik ix-schedule ma nistgħux indaħħlu d-daily fines fis-seħħ għaliex l-enforcement officers m'għandhomx għodda biex ovvjament jibdew isarfu dik ....

IL-PERIT ALEX BORG: Ma naqbilx li għandu jkun żgur il-ġudizzju ta' enforcement officer jew tas-senior tiegħu kemm tiġi imposta.

PHILIP MIFSUD: Taħsbu li din ix-schedule għandha tkun xi ħaġa ħajja li tiġi aġġornata tul iż-żmien?

IL-PERIT ALEX BORG: Ix-schedule titla' quddiem il-Bord tal-MEPA biex tiġi approvata, jiġifieri faċilment naġġornawha meta jkun il-każ.

Punt żgħir għall-farms għax kif qiegħda miktuba qisha ġiet parti mid-development zone.

Min-naħa tal-NGOs l-uniku kumment li kelli kienu li qed jaraw is-somma ta' €50 baxxa għax qalu li €18,000 fis-sena, jekk hemm xi ħadd b'barriera €18,000 .… Kellimt ukoll lill-istaff tiegħi biex nieħu feedback u qabel ma ġejt hawnhekk kont qed nitkellem ma' Dr. Stafrace dwar iċ-change of use, fis-sens li jekk iċ-change of use tibqa' għaddejja jekk aħniex se nqisuha bħala breach of notice jew le.

Jiġifieri jekk bħalissa hemm xi ħadd li għandu ħanut illegali u tiġih in-notice illum.

Malli tidħol il-legal notice jekk se jibqa' jużah bħala ħanut se nqisulu bħala breach u allura se nimponu l-fines jew ngħidu li ċ-change of use beda qabel u allura m'hemmx breach?

Ngħid għalija l-iktar ħaġa importanti hija li jkollna konsistenza, jiġifieri li l-enforcement officers kollha jimxu l-istess.

Bħalissa għandna issues prattiċi, per eżempju bħal dik tal-ownership.

Bħalissa hemm każi li jekk inkunu nafu min hu l-owner noħorġu n-notice, imma ħafna drabi ma nkunux nafu min huma l-owners u ndumu nagħmlu riċerki sakemm insibu min hu l-owner.

Allura jista' ikun li hemm l-istess ħaġa ħdejn xulxin imma wieħed ħriġnilu n-notice mill-ewwel u l-ieħor ħriġnilu n-notice wara xahrejn u bil-€50 kuljun diġà telgħet għal €3,000, jiġifieri rridu nsibu mekkaniżmu kif tkun fair playingfield għal kuluħadd.

Ma rridux lanqas li jkun hemm xi ħadd li jiġi jgħidilna li huwa part owner u qatt ma ġie nnotifikat.

Kien hemm l-issue ta' jekk ikun hemm blokka flats teħodhiex bħala blokka jew flats individwali, jiġifieri dawn huma affarijiet kważi dettaljati li waqt li nkunu qed niddiskutu l-proċess mal-enforcement officers u anke x'ħin inkun qed naħseb fuqhom jien jibdew ħerġin.

Però dawn kienu l-main issues; is-submissions tal-periti ma rajthomx.

PHILIP MIFSUD: Jien qed nifhem li se nikkonkludu mbagħad il-ġimgħa d-dieħla jew meta nerġgħu niltaqgħu, niddiskutu l-oħra imma jekk jistgħu jagħtuna ftit feedback fuq żewġ punti li ssemmew tul din il-laqgħa, wieħed dwar il-kwestjoni li semmejna qabel tal-minor amendments, etc. jekk għandhiex tidħol xi klawsola f'dan l-avviż legali u l-ieħor fejn issemma ftit, u naħseb li huwa importanti, li jrid ikun hemm xi forma ta' riferenza għal meta ssir applikazzjoni u jekk din l-applikazzjoni teċċedi t-terminu stipulat mil-liġi.

Għaliex jekk dak il-każ jinqala' allura jista' jagħti l-każ, speċjalment jekk l-iżvilupp ikun sanzjonat, li l-individwu jkun qed jeħel fine meta m'għandux jeħilha, jew inkella jkun qed jeħel fine għal perijodu ta' żmien li suppost ma weħilhiex.

Naħseb li dik ukoll trid tkun riflessa b'xi mod, tkun back to back bħal meta jekk hemm l-interessi fuq ammonti li huma .....

DR. IAN STAFRACE: Jiġifieri qed ngħidu li jekk l-application to sanction tiġi determinata fit-terminu stabbilit fil-legal notice tal-proċedura, 12 weeks, 26 weeks jew 52 weeks, id-daily fine tapplika imma ma tapplikax għall-perijodu in access ta' dak il-perjodu.

PHILIP MIFSUD: Jiena naħseb li hekk għandu jkun.

Jiena ngħid jekk għandhiex tapplika.

Taż-żewġ fines naraha iebsa ħafna.

PHILIP MIFSUD: Imma dak imbagħad naħseb li huwa t-tielet punt li wieħed għandu jiddeċiedi jekk hux waħda jew l-oħra.

THE CHAIRMAN: Però ejjew naraw anke mat-tieni waħda, mat-tieni legal notice.

DR IAN STAFRACE: Is-suġġeriment huwa li per eżempju jekk inti weħilt il-fine l-oħra tal-massimu ta' €50,000 .....

THE CHAIRMAN: Sakemm forsi nagħmlu xi eċċezzjoni per eżempju f'każ ta' C3 jew xi ħaġa hekk.

DR. IAN STAFRACE: Tikkategorizzahom mal-każijiet.

IL-PERIT ALEX BORG: Hemm ix-scenario l-ieħor li nistgħu mmorru prosecution u l-qorti twaħħal il-multa hi wkoll.

DR. IAN STAFRACE: Dak huwa l-aħħar punt li ridt insemmi għax id-daily fines qishom qed jiġu introdotti issa, però qabel l-1992 u anke fi żmien il-PAPB meta individwu kien jiġi prosecuted talli għamel illegalità, id-daily fines kienu jeżistu.

Fil-fatt ftit ilu għadha kemm ingħatat sentenza fil-Qorti t'Għawdex fejn bniedem weħel €60 a day sakemm jirrestawra barriera li skava b'mod illegali.

Hemmhekk il-kunċett tad-daily fines kien jeżisti, imma l-problema li għandek hi li dawk id-daily fines ma jaslux għand il-MEPA.

JEAN PIERRE FARRUGIA: Il-qorti tista' tagħti daily fine over and above tal-MEPA jew inkella waħda teskludi lill-oħra?

DR. IAN STAFRACE: Meta l-awtorità – u dejjem hekk ġara anke fi żmien il-PAPB – tiddeċiedi liema triq se tieħu, you either prosecute jew inkella timxi bi proċedura interna tal-enforcement għaliex jekk se tiddeċiedi li se tagħmilhom it-tnejn flimkien, legalment ....

THE CHAIRMAN: Jekk ikollok il-każ li xi ħadd appella mid-daily fine u tilifha, però imbagħad appella minn dak l-appell mal-qorti u jitlef l-appell mill-qorti, jiġifieri l-qorti tista' tagħmel żewġ affarijiet, tista' tikkonferma l-fines tal-MEPA jew timponi .....

DR. IAN STAFRACE: Meta qed ngħid il-qorti jiġifieri l-Qorti Kriminali, il-qorti li mmorru quddiemha minn appelli ta' tribunal ta' reviżjoni dik hija l-Qorti tal-Appell Ċivili, jiġifieri hemmhekk ma jistgħux jeħlu daily fines.

THE CHAIRMAN: Jiġifieri fil-Qorti Ċivili ma japplikawx.

DR. IAN STAFRACE: Naħseb if we may, forsi għas-seduta li jmiss nagħtukom update rigward dawn il-queries li qajjimtu u wkoll xi interventi oħra li se nagħmlu as a result tas-session tal-lum.

Jiġifieri għall-meeting li jmiss fil-każ li nagħmlu hija li nagħtukom update fuq dawn il-punti fejn xtaqtu kjarifiki, nagħtukom ukoll update fuq xi interventi tekiċi li se jilħqu jsiru anke fuq kummenti li saru llum.

Forsi jekk ikollna x-schedule lesta tiġi ppreżentata lilkom qabel ħalli wara li nkunu tlajna l-bord nilħqu nissottomettuha lilkom biex forsi fid-diskussjoni li jkollna tiġi diskussa dik ukoll u nilħqu niddiskutu l-legal notice l-oħra.

THE CHAIRMAN: Tridx allura nħallu 15-il ġurnata qabel nagħmlu laqgħa oħra?

DR. IAN STAFRACE: Naħseb li jkun aħjar.

Mr Chairman, bħala riżultat tal-ewwel meeting li kellna nixtieq nagħtikom update rigward l-outline u l-Land Department dwar il-kwestjoni li kien qajjem l-Onor.

Id-diskussjonijiet mal-Land Department saru l-ġimgħa l-oħra u nista' ngħid li fuq il-prinċipju hemm qbil, kemm jiġi fformalizzat in writing.

THE CHAIRMAN: Il-proċedura alternattiva fejn f'dak il-każ dik l-emenda li għamilna f'dawk il-każi fejn s'issa l-Land Department kien jitlob outline permit għad-disposal of property, issa se tiġi stabbilita proċedura alternattiva u jgħidulna x'inhi.

DR. IAN STAFRACE: Id-diskussjoni s'issa hija li fil-każijiet sempliċi l-iscreening letter tkun suffiċjenti għal-Land Department filwaqt li fil-każijiet li jaqgħu taħt category 1 li huma l-major projects, ikun hemm il-brief, li dak li se jieħu over dak li kien hemm l-outline, però qed jiġi abbozzat sort of memorandum of understanding li ovvjament nassumi li s-Segretarju Parlamentari jissottometti meta javża lill-Kamra li se tidħol fis-seħħ l-emenda.

Safejn naf jien il-policy tagħhom mhijiex legal notice li titlob li jkollok outline.

Infatti meta ċċekjajna magħhom huma kienu jistrieħu fuq il-provvediment li kien hemm taħt id-Development Planning Act, dak li għedtilkom l-aħħar darba li tneħħa, li biex il-gvern jiddisponi minn art irid li jkun hemm permess.

Dak il-provvediment issa tneħħa, s'issa ma ndikawlniex li qiegħed f'legal notice minn naħa tagħhom, però jekk qiegħed f'legal notice trid tiġi emendata l-legal notice.

THE CHAIRMAN: Nirringrazzjakom u naġġorna l-Kumitat għat-Tnejn, 28 ta' Frar, 2010.

Fit-8:00 p.m. il-Kumitat aġġorna.


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 39

L-Erbgħa, 14 ta' Marzu 2001, fit-8.00 p.m.

Il-Kumitat Permanenti dwar ix-Xogħol tal-Kamra se jiltaqa' nhar l-Erbgħa, 14 ta' Marzu 2001, fit-8.00 p.m. fil-Kamra tal-Kumitati fil-Palazz il-Belt, b'din l-agenda:-

Xogħol tal-Kamra.

9 ta' Marzu 2001 SKRIVAN TAL-KAMRA

Proceedings, agenda, minutes and transcripts of the parliamentary committees docx


LAQGĦA NRU.

L-Erbgħa, 14 ta' Marzu 2001

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta,

Mr Speaker, l-Onor Anton Tabone, ippresjeda.

PREŻENTI

Il-Viċi Prim Ministru u Ministru għall-Politika Soċjali, l-Onor l-Onor Mario Galea, l-Onor Victor Galea Pace, l-Onor Joe Mizzi u l-Onor George Vella.

Il-Minuti ta' Laqgħa Nru 38 li saret fil-31 ta' Jannar 2001, kienu konfermati.

XOGĦOL TAL-KAMRA

Fuq punt imqjjem mill-Onor Joe Mizzi dwar l-Abbozz ta' Liġi dwar il-Protezzjoni ta' l-Annimali mressaq mill-Kap ta' l-Oppożizzjoni, wara diskussjoni qasira l-Kumitat qabel li l-Viċi Prim Ministru u Ministru għall-Politika Soċjali u l-Whip ta' l-Oppożizzjoni kellhom jindagaw fiex waslu l-konsiderazzjonijiet tad-draft ta' l-Abbozz ta' Liġi propost mill-Gvern u dak propost mill-Oppożizzjoni.

Il-Viċi Prim Ministru u Ministru għall-Politika Soċjali, informa lill-Kumitat li l-ħsieb tal-Gvern kien li:-

(a) fis-seduta ta' fil-għaxija ta' nhar it-Tlieta, 20 ta' Marzu, il-Kamra tiddiskuti l-Mozzjoni Nru 194 dwar ir-Ratifika tal-Konvenzjoni dwar il-Projbizzjoni ta' l-Użu, Ħażna, Produzzjoni u Trasferiment ta' Mini ta' Kontra l-Persunal u d-Distruzzjoni tagħhom;

(b) possibbilment fis-seduta ta' fil-għodu ta' nhar l-Erbgħa, 21 ta' Marzu, il-Kamra tiddiskuti l-Mozzjoni Nru 187 dwar l-Estensjoni tat-Terminu tat-Twaqqif tat-Tribunal għall-Investigazzjoni ta' l-Inġustizzji;

(c) fis-seduta ta' fil-għaxija ta' nhar l-Erbgħa, 21 ta' Marzu, il-Kamra tiddiskuti l-Mozzjoni Nru 195 dwar ir-Ratifika tal-Konvenzjoni tat-Trattat dwar il-Projbizzjoni Totali ta' Provi Nukleari; u li

(d) l-ordni għall-kumplament tax-xogħol tal-Kamra jkun kif ġej:

(i) Abbozz ta' Liġi li jemenda l-Att dwar il-Condominia - Abbozz Nru 75 - Kumitat;

(ii) Abbozz ta' Liġi li jemenda l-Att dwar il-Protezzjoni ta' l-Erarju – Abbozz Nru 3 – Tieni Qari (Kont.);

(iii) Abbozz ta' Liġi dwar il-Kwarantina tal-Pjanti - Abbozz Nru 35 - Tieni Qari;

(iv) Abbozz ta' Liġi dwar il-Kunsill Malti għall-Iżvilupp Ekonomiku u Soċjali - Abbozz Nru 99 - Tieni Qari; u

(v) Abbozz ta' Liġi dwar l-Amministrazzjoni ta' Art tal-Gvern - Abbozz Nru 92 - Tieni Qari.

Mr Speaker għadda formalment liż-żewġ naħat tal-Kamra r-rapport dwar ir-reviżjoni ta' l-Ordnijiet Permanenti tal-Kamra mħejji minn Dr Ugo Mifsud Bonnici, liema rapport kien diġa' għaddiehulhom b'mod informali.

Il-Kumitat qabel li r-rapport ikun aċċessibbli għall-mezzi tal-media u għall-pubbliku ġenerali, u li wara li r-rapport jiġi studjat miż-żewġ naħat, kellu jinstab metodu kif issir diskussjoni aktar fil-fond fuq l-emendi meħtieġa.

Fuq punt imqajjem mill-Onor George Vella, il-Kumitat qabel li għandha tinġabar informazzjoni dwar liġi li għaddejja mill-Parlament ta' Ċipru li tittratta dwar l-interessi u l-assi ta' membri parlamentari.

Il-Viċi Prim Ministru u Ministru għall-Politika Soċjali qajjem il-punt li Ministri u Segretarji Parlamentari ma jingħatawx envelopes u letterheads mill-Parlament, bħalma jingħataw backbenchers sabiex jikkorrispondu mal-kostitwenti.

Wara diskussjoni qasira, il-Kumitat qabel li jkompli jiddiskuti dan il-punt fi stadju ulterjuri.

Fit-8.35 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 40

L-Erbgħa, 16 ta' Mejju 2001, fis-7.30 p.m.

Il-Kumitat Permanenti dwar ix-Xogħol tal-Kamra se jiltaqa' nhar l-Erbgħa, 16 ta' Mejju 2001, fis-7.30 p.m. fil-Kamra tal-Kumitati fil-Palazz il-Belt, b'din l-agenda:-

Xogħol tal-Kamra.

11 ta' Mejju 2001 SKRIVAN TAL-KAMRA


LAQGĦA NRU.

L-Erbgħa, 16 ta' Mejju 2001

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta,

fis-7.33 p.m.

Mr Speaker, l-Onor Anton Tabone, ippresjeda.

PREŻENTI

Il-Viċi Prim Ministru u Ministru għall-Politika Soċjali, l-Onor Carmelo Abela, l-Onor l-Onor Mario Galea, l-Onor Victor Galea Pace u l-Onor George Vella.

Il-Minuti ta' Laqgħa Nru 39 li saret fl-14 ta' Marzu 2001, kienu konfermati.

XOGĦOL TAL-KAMRA

Fuq punt imqajjem mill-Onor Carmelo Abela dwar fiex wasal id-draft ta' l-Abbozz ta' Liġi propost mill-Gvern għal Abbozz ta' Liġi dwar il-Protezzjoni ta' l-Annimali, il-Viċi Prim Ministru u Ministru għall-Politika Soċjali indika li l-Abbozz ta' Liġi kien mistenni li jiġu ppubblikat fil-ġranet li ġejjin.

Il-Viċi Prim Ministru u Ministru għall-Politika Soċjali informa lill-Kumitat li:-

matul il-ġimgħa ta' wara l-Parlament kellu jiltaqa' t-Tnejn, it-Tlieta u l-Erbgħa fil-għaxija;

it-Tnejn, 21 ta' Mejju tkompli d-diskussjoni fuq it-Tieni Qari ta' l-Abbozz ta' Liġi dwar Restituzzjoni ta' Ċerti Artijiet – Abbozz Nru 75 – u warajh tibda d-diskussjoni fuq it-Tieni Qari ta' l-Abbozz ta' Liġi dwar Soċjetajiet Koperativi – Abbozz Nru 133;

il-ħsieb tal-Gvern kien li l-mozzjoni ta' l-Onor Angelo Farrugia għat-tħassir ta' diversi avviżi legali konnessi mat-tariffi tal-qorti tibda tiġi diskussa nhar it-Tlieta, 22 ta' Mejju u peress l-Onor Carmelo Abela indika li l-Oppożizzjoni kellha bżonn żewġ seduti għal din il-mozzjoni, id-diskussjoni kellha tkompli nhar l-Erbgħa, 23 ta' Mejju u, jekk ikun hemm bżonn, nhar it-Tnejn, 28 ta' Mejju.

L-Onor George Vella reġa' qajjem il-punt dwar l-abbozz ta' liġi li kellu jgħaddi mill-Parlament ta' Ċipru dwar id-dikjarazzjoni ta' l-assi (illicit declaration).

Mr Speaker informa lill-Kumitat li kienet saret il-korrispondenza neċessarja mal-Parlament ta' Ċipru u li jekk jirċievi xi materjal jgħaddih lill-membri minnufih.

Fuq punt imqajjem mill-Onor George Vella, il-Kumitat iddiskuta x'għandu jsir meta jkun hemm inviti għal parteċipazzjoni f'fora internazzjonali li jkunu indirizzati lil presidenti ta' kumitati permanenti jew lil Membri individwali.

Tqajjem ukoll il-punt li delegazzjonijiet parlamentari li jkunu attendew konferenzi barra minn Malta mhux dejjem qed jippreżentaw rapporti dwar il-laqgħa li jkunu attendew għaliha u l-parteċipazzjoni tagħhom.

Tqajmet ukoll diskussjoni dwar l-inviti li nħarġu lid-deputati fl-okkażjoni taż-żjara tal-Papa u l-protokol li jiġi segwit f'okkażjonijiet pubbliċi u soċjali.

Mr Speaker fakkar lill-Kumitat li kien qed jistenna r-reazzjonijiet taż-żewġ naħat tal-Kamra għar-rapport imħejji minn Dr Ugo Mifsud Bonnici dwar it-tibdil fl-Ordnijiet Permanenti tal-Kamra.

L-Onor Mario Galea rrapporta lill-Kumitat li hu u l-Onor Carmelo Abela kienu ltaqgħu ma' uffiċjal tal-Health Promotion Unit, fejn flimkien fasslu draft ta' non-smoking policy għall-Parlament, li mbagħad ġiet diskussa miż-żewġ gruppi parlamentari sabiex eventwalment titfassal il-policy finali.

Fit-8.22 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


KUMITATI TAL-KAMRA TAD-DEPUTATI

KUMITAT DWAR L-AFFARIJIET SOĊJALI

AVVIŻ

Laqgħa Nru. 37

It-Tlieta, 19 ta' Ġunju 2001 fis-7.00 p.m.

Il-Kumitat dwar l-Affarijiet Soċjali ser jiltaqa' nhar it-Tlieta, 19 ta' Ġunju 2001 fis-7.00 p.m. fil-Kamra tal-Kumitati fil-Palazz il-Belt b'din l-aġenda:-

Implimentazzjoni tal-pjan stateġiku għall-implimentazzjoni tal-Kurrikulu Minimu Nazzjonali.

5 ta' Ġunju 2001 SKRIVAN TAL-KAMRA